# seme

## lipu ni li seme?

o lukin e musi mi e pilin mi. lipu ante li ken ike. mi wile e ni: lipu mi ni pona.

lipu ni li kepeken lili e toki CSS e toki Javascript tan ni: toki HTML taso li pona.

o lukin e lipu pi toki Inli pi toki Losi pi toki pona.

o toki e mi kepeken paradiseandcola@proton.me.

## mama lipu li seme?

mi jan Pan.

mi musi mute a. mi kalama musi li toki e toki ante li pona e kasi li mama e lipu ni.

kama jo e mani li musi ala. taso mi kama jo e mani. pona e poki moku li musi ala. taso mi pona e poki moku.

telo wawa li pona tawa mi. kili laso li ike tawa mi.